CELEX: 62017TA0128
Language: hr
Date: 2018-12-14 00:00:00
Title: Predmet T-128/17: Presuda Općeg suda od 14. prosinca 2018. – Torné protiv Komisije („Javna služba — Dužnosnici — Reforma Pravilnika o osoblju iz 2014 — Dopust za osobne potrebe — Istovremeno zapošljavanje u svojstvu člana privremenog osoblja — Prijelazne mjere koje se odnose na određene načine izračuna mirovinskih prava — Zahtjev za donošenje preliminarne odluke — Akt koji negativno utječe — Svrha prijelaznih mjera — Primjena ratione personae — Stupanje u službu”)

11.3.2019   
            
            
               HR
            
            
               Službeni list Europske unije
            
            
               C 93/49
            
         
      Presuda Općeg suda od 14. prosinca 2018. – Torné protiv Komisije
      (Predmet T-128/17) (1)
      
      ((„Javna služba - Dužnosnici - Reforma Pravilnika o osoblju iz 2014 - Dopust za osobne potrebe - Istovremeno zapošljavanje u svojstvu člana privremenog osoblja - Prijelazne mjere koje se odnose na određene načine izračuna mirovinskih prava - Zahtjev za donošenje preliminarne odluke - Akt koji negativno utječe - Svrha prijelaznih mjera - Primjena ratione personae - Stupanje u službu”))
      (2019/C 93/61)
      Jezik postupka: francuski
      
         Stranke
      
      
         Tužiteljica: Isabel Torné (Algés, Portugal) (zastupnici: S. Orlandi i T. Martin, odvjetnici)
      
         Tuženik: Europska komisija (zastupnici: u početku G. Berscheid i A.-C. Simon, zatim G. Berscheid i L. Radu Bouyon, te naposljetku G. Berscheid i B. Mongin, agenti)
      
         Intervenijenti u potporu tužitelju: Agencija za suradnju energetskih regulatora (zastupnici: u početku S. Manessi, a zatim P. Martinet, agenti, uz asistenciju S. Orlandija i T. Martina, odvjetnika); Agencija za europsku graničnu i obalnu stražu (zastupnici: H. Caniard i S. Drew, agenti, uz asistenciju S. Orlandija i T. Martina, odvjetnika); Europska agencija za operativno upravljanje opsežnim informacijskim sustavima u području slobode, sigurnosti i pravde (zastupnici: M. Chiodi, agent, uz asistenciju D. Waelbroecka i A. Durona, odvjetnika); Europska agencija za pomorsku sigurnost (zastupnici: S. Dunlop, agent, uz asistenciju S. Orlandija i T. Martina, odvjetnika); Europsko nadzorno tijelo za bankarstvo (zastupnici: S. Giordano i J. Overett Somnier, agenti); Europsko nadzorno tijelo za vrijednosne papire i tržišta kapitala (zastupnici: A. Lorenzet i N. Vasse, agenti, uz asistenciju S. Orlandija i T. Martina, odvjetnika); i Europski potporni ured za azil (zastupnici: u početku W. Stevens, a zatim M. Vitsa, agenti, uz asistenciju A. Durona, odvjetnika)
      
         Predmet
      
      Zahtjev na temelju članka 270. UFEU-a radi poništenja odluke Komisije o odbijanju tužiteljičina zahtjeva od 16. prosinca 2015. za donošenje preliminarne odluke kojom se određuje datum njezina stupanja u službu u smislu prijelaznih odredbi Priloga XIII. Pravilniku o osoblju Europske unije o određenim načinima izračuna mirovinskih prava.
      
         Izreka
      
      
                  1.
               
               
                  Poništava se odluka Europske komisije od 16. travnja 2016., potvrđena bilješkom Ureda za upravljanje individualnim materijalnim pravima i njihovu isplatu (PMO) od 29. travnja 2016.
               
            
                  2.
               
               
                  Komisija će snositi vlastite troškove i troškove Isabel Torné.
               
            
                  3.
               
               
                  Agencija za suradnju energetskih regulatora (ACER), Agencija za europsku graničnu i obalnu stražu (Frontex), Europska agencija za operativno upravljanje opsežnim informacijskim sustavima u području slobode, sigurnosti i pravde (eu-LISA), Europska agencija za pomorsku sigurnost (EMSA), Europsko nadzorno tijelo za bankarstvo (EBA), Europsko nadzorno tijelo za vrijednosne papire i tržišta kapitala (ESMA)) i Europski potporni ured za azil (EASO) snose vlastite troškove.
               
            
         (1)  SL C 129, 24. 4. 2017.